# Eiropas Savienības C 290A/2021

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 290A |
| | |
| Izdevums latviešu valodā | Informācija un paziņojumi | 64. gadagājums2021. gada 20. jūlijs |

ISSN 1977-0952

Eiropas Savienības

Oficiālais Vēstnesis

C 290A

Izdevums latviešu valodā

Informācija un paziņojumi

64. gadagājums2021. gada 20. jūlijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Centrālā banka |
| 2021/C 290 A/01 | Uzaicinājums ārējiem ekspertiem iesniegt pieteikumus iecelšanai Eiropas Centrālās bankas Administratīvās pārskatīšanas padomes locekļa vai tā aizstājēju amatā (Frankfurtē pie Mainas, Vācijā) | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Centrālā banka

2021/C 290 A/01

Uzaicinājums ārējiem ekspertiem iesniegt pieteikumus iecelšanai Eiropas Centrālās bankas Administratīvās pārskatīšanas padomes locekļa vai tā aizstājēju amatā (Frankfurtē pie Mainas, Vācijā)

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Centrālā banka

| 20.7.2021 | LV | Eiropas Savienības Oficiālais Vēstnesis | CA 290/1 |
| --- | --- | --- | --- |

20.7.2021

LV

Eiropas Savienības Oficiālais Vēstnesis

CA 290/1

---

Uzaicinājums ārējiem ekspertiem iesniegt pieteikumus iecelšanai Eiropas Centrālās bankas Administratīvās pārskatīšanas padomes locekļa vai tā aizstājēju amatā (Frankfurtē pie Mainas, Vācijā)

(2021/C 290 A/01)

1.   Ievads

Ar Padomes Regulu (ES) Nr. 1024/2013 (1), pamatojoties uz Līguma par Eiropas Savienības darbību 127. panta 6. punktu, ir izveidots vienotais uzraudzības mehānisms (VUM). VUM veido Eiropas Centrālā banka (ECB) un to dalībvalstu nacionālās kompetentās iestādes, kuru valūta ir euro, ar iespēju izveidot ciešu sadarbību ar to dalībvalstu kompetentajām iestādēm, kuru valūta nav euro. ECB atbild par VUM darbību kopumā.

Saskaņā ar Regulas (ES) Nr. 1024/2013 24. panta 1. punktu ECB izveido Administratīvo pārskatīšanas padomi (tālāk – “Administratīva padome”), lai tā veiktu to lēmumu iekšēju administratīvo pārskatīšanu, ko pieņēmusi ECB, īstenojot pilnvaras, kas tai piešķirtas ar Regulu (ES) Nr. 1024/2013, kad ir iesniegts pārskatīšanas pieprasījums. ECB vēlas aizpildīt pašreizējās un plānotās viena Administratīvās padomes locekļa un divu aizstājēju vakances un tādēļ organizē šo uzaicinājumu iesniegt pieteikumus iecelšanai Administratīvās padomes locekļa un divu aizstājēju amatos saskaņā ar Eiropas Centrālās bankas Lēmuma ECB/2014/16 (2) 4. pantu

2.   ECB un tās Administratīvā pārskatīšanas padome

Administratīvā padome ir neatņemama VUM sastāvdaļa. Jebkura fiziska vai juridiska persona Regulas (ES) Nr. 1024/2013 24. panta 1. punktā minētajos gadījumos ir tiesīga pieprasīt pārskatīt ECB lēmumu, kas pieņemts saskaņa ar šo regulu un kas ir adresēts šai personai vai tieši un individuāli skar šo personu, izņemot ECB Padomes lēmumus, kas pieņemti saskaņa ar šīs Regulas 24. panta 7. punktu.

3.   Administratīvās padomes sastāvs

Saskaņā ar Regulas (ES) 1024/2013 24. panta 2. punktu Administratīvās padomes sastāvā ir pieci locekļi un divi to aizstājēji ar labu reputāciju. Tai ir pietiekami resursi un kompetence, lai izvērtētu ECB pilnvaru īstenošanu saskaņa ar Regulu (ES) Nr. 1024/2013. Administratīvās padomes locekļus un divus aizstājējus ieceļ ECB uz piecu gadu termiņu, ko var pagarināt vienu reizi, un tie rīkojas neatkarīgi un sabiedrības interesēs.

Divi aizstājēji aizstāj Administratīvās padomes locekļus to īslaicīgas darba nespējas gadījumā vai gadījumos, kuros konkrēta pārskatīšanas pieprasījuma kontekstā pastāv pamatoti iemesli nopietnām bažām par interešu konflikta esamību, piem., ja Administratīvās padomes locekļa privātās intereses var ietekmēt vai šķietami ietekmēt viņu pienākumu neatkarīgu un objektīvu izpildi. Aizstājējs pastāvīgi aizstāj Administratīvās padomes locekli pastāvīgas darba nespējas, nāves, atkāpšanās vai atbrīvošanas no amata gadījumā.

Administratīvās padomes locekļus un to aizstājējus izvirza ECB Valde pēc apspriešanās ar Uzraudzības valdi, bet amatā tos ieceļ ECB Padome. ECB Padome arī nosaka noteikums un nosacījumus Administratīvās padomes locekļu un to aizstājēju iecelšanai amatā.

4.   Administratīvās padomes locekļu un to aizstājēju kvalifikācija un pieredze

Saskaņā ar Regulas (ES) Nr. 1024/2013 24. panta 2. punktu Administratīvās padomes locekļus un to aizstājējus izvēlas, pamatojoties uz to labu reputāciju un to spēju apliecināt atbilstīgas zināšanas un darba pieredzi, tostarp pieredzi uzraudzības jomā, banku vai citu finanšu pakalpojumu jomā. Administratīvās padomes locekļi un to aizstājēji nevar vienlaikus būt ECB darbinieki vai kompetento iestāžu vai citu nacionālo vai Savienības iestāžu, struktūru, biroju un aģentūru darbinieki, kas iesaistīti to uzdevumu veikšanā, kuri ECB uzticēti ar Regulu (ES) Nr. 1024/2013. Tiem jābūt īsā laikā pieejamiem ECB lēmumu pārskatīšanas pieteikumu izskatīšanai.

Administratīvās padomes locekļus un to aizstājējus iecels, iespēju ietvaros ievērojot atbilstošo dalībvalstu ģeogrāfisko līdzsvaru un dzimumu līdzsvaru. ECB ir iekļaujoša iestāde, kas cenšas atspoguļot tās apkalpoto iedzīvotāju daudzveidību. Tiek gaidīti pieteikumi neatkarīgi no kandidātu vecuma, invaliditātes, etniskās piederības, dzimuma, dzimumidentitātes, rases, reliģiskās pārliecības, seksuālās orientācijas vai citām iezīmēm.

Uz pieteikumiem attieksies salīdzinošā izvērtēšana, kuru veiks ECB. Jo īpaši tiks ņemti vērā šādi kritēriji:

| a) | atlases kritēriji |
| --- | --- |

a)

atlases kritēriji

Kandidātiem jābūt tālāk minētajām spējām un zināšanām:

| — | ļoti labas zināšanas un izpratne par Savienības tiesību aktiem banku un citu finanšu pakalpojumu sniegšanas jomā, t. sk. ECB uzdevumiem un funkcijām un jo īpaši VUM, |
| --- | --- |

—

ļoti labas zināšanas un izpratne par Savienības tiesību aktiem banku un citu finanšu pakalpojumu sniegšanas jomā, t. sk. ECB uzdevumiem un funkcijām un jo īpaši VUM,

| — | ļoti labas zināšanas un izpratne par banku sektora darbību, jo īpaši banku savienībā, |
| --- | --- |

—

ļoti labas zināšanas un izpratne par banku sektora darbību, jo īpaši banku savienībā,

| — | pieredze uzraudzības regulējuma izstrādē un uzraudzības lēmumu pieņemšanā, procedūrās un praksē. |
| --- | --- |

—

pieredze uzraudzības regulējuma izstrādē un uzraudzības lēmumu pieņemšanā, procedūrās un praksē.

| b) | atbilstības kritēriji |
| --- | --- |

b)

atbilstības kritēriji

Kandidātiem jāatbilst tālāk minētiem atbilstības kritērijiem:

| — | jābūt Savienības dalībvalsts pilntiesīgam pilsonim, |
| --- | --- |

—

jābūt Savienības dalībvalsts pilntiesīgam pilsonim,

| — | jābūt augstāka līmeņa angļu valodas zināšanām un spējai apliecināt rakstības un prezentācijas iemaņas, |
| --- | --- |

—

jābūt augstāka līmeņa angļu valodas zināšanām un spējai apliecināt rakstības un prezentācijas iemaņas,

| — | un labām vismaz vienas citas Savienības dalībvalsts valodas zināšanām. |
| --- | --- |

—

un labām vismaz vienas citas Savienības dalībvalsts valodas zināšanām.

Par priekšrocību tiks uzskatītas citu Savienības dalībvalsts valodu zināšanas, kas ir augstākā vai labā līmenī.

5.   Atlīdzība

Sekmīgie kandidāti saņem atlīdzību, kas atbilst tiem uzticētajiem uzdevumiem.

6.   Iecelšana amatā

Atlases procedūra tiks veikta saskaņā ar Regulu (ES) Nr. 1024/2013 un ar Administratīvās padomes darbības noteikumiem. Administratīvās padomes locekļus un to aizstājējus ECB Padome ieceļ amatā personīgi, un tādēļ tie nedrīkst deleģēt savas pilnvaras citam loceklim vai citai personai.

7.   Rezerves saraksts

Atlases komiteja var piemērotus kandidātus iekļaut rezerves sarakstā, no kura nākotnē kandidātus var iecelt līdzīgos amatos. Šādos gadījumos kandidāti tiks attiecīgi informēti. Rezerves saraksts būs spēkā piecus gadus no Administratīvās padomes locekļa vai aizstājēju iecelšanas amatā, un to var izmantot, lai vakances rašanās gadījumā amatā ieceltu locekļa aizstājēju.

8.   Neatkarība un saistību un interešu deklarācijas

Administratīvās padomes locekļi un to aizstājēji rīkojas neatkarīgi un sabiedrības interesēs. Šajā nolūkā viņi iesniedz saistību deklarāciju un publisku deklarāciju par jebkādām tiešām vai netiešām interesēm, kuras varētu uzskatīt par tādām, kas ietekmē viņu neatkarību, vai par šādu interešu neesamību. Viņiem jāapliecina arī, ka tie ievēro konfidencialitātes noteikumus, un jāparaksta deklarācijas par ētisku rīcību, kas noteikta Augsta līmeņa Eiropas Centrālās bankas amatpersonu ētikas kodeksā (3).

9.   Privātuma apliecinājums

ECB apstrādā visu kandidātu personas datus saskaņa ar Eiropas Parlamenta un Padomes Regulu (ES) 2018/1725 (4). Tas jo īpaši attiecas uz šādu datu konfidencialitātes un drošuma ievērošanu. ECB VUM pārvaldības un darbības ģenerāldirektorāta ģenerāldirektors ir personas datu apstrādes kontrolieris saistībā ar ECB piedalīšanos atlases procedūrā, kas notiek saskaņā ar šo uzaicinājumu iesniegt pieteikumus. Datu apstrādes mērķis ir organizēt Administratīvās padomes locekļu vai aizstājēju atlasi un iecelšanu amatā. Visi personas dati tiek apstrādāti vienīgi šim mērķim. Kandidāti piekrīt personas datu apstrādei, pieteikuma ietvaros sniedzot savus personas datus. Kandidāts jebkurā laikā var atsaukt savu piekrišanu, par to paziņojot Administratīvās padomes sekretariātam (ABoRvacancy@ecb.europa.eu), kam sekos personas datu apstrādes pārtraukšana, un kandidāts tiks izslēgts no atlases procedūras, bet jebkāda iepriekšēja apstrāde turpinās būt likumīga.

Kandidātu personas datu saņēmēji ir atlases komisijas locekļi, ECB Valde, ECB Uzraudzības valde un ECB Padomes locekļi.

ECB drīkst glabāt sekmīgo kandidātu datus piecus gadus pēc to pilnvaru termiņa beigām. Nesekmīgo kandidātu datus glabā divus gadus pēc atlases procedūras beigām. Juridisku strīdu gadījumā iepriekšminētie datu glabāšanas termiņi tiks pagarināti par diviem gadiem pēc attiecīgā procesa beigām.

Kandidātiem ir tiesības piekļūt saviem datiem un atjaunināt vai labot savus identifikācijas datus. Tomēr pēc pieteikumu iesniegšanas termiņa beigām tos datus, kas attiecas uz atbilstību atbilstības kritērijiem un atlases kritērijiem, nevar atjaunināt vai labot, lai nodrošinātu vienlīdzīgas pieejas un diskriminācijas aizlieguma principu un to, ka atlases procedūra ir stabila, pārredzama un taisnīga attiecība uz visiem kandidātiem.

Kandidātiem visas procedūras laikā ir piekļuves tiesības sava novērtējuma datiem. Lai nodrošinātu Atlases komitejas, ECB Valdes, ECB Uzraudzības valdes un ECB Padomes apspriešanās un pieņemto lēmumu konfidencialitāti un lai aizsargātu citu kandidātu tiesības un brīvības, kandidātu piekļuves tiesības ir ierobežotas ar piekļuvi vienīgi kandidāta paša iesniegumam un novērtējumam, kas uz to attiecas.

Kandidātiem ir tiesības lūgt savu personas datu dzēšanu. Šāds lūgums nozīmēs izslēgšanu no atlases procedūras.

Šajā 9. iedaļā minētās tiesības kandidāti var realizēt, sazinoties ar Administratīvās padomes sekretariātu (ABoRvacancy@ecb.europa.eu). Kandidāti var arī sazināties ar ECB datu aizsardzības inspektoru tieši, izmantojot e-pastu dpo@ecb.europa.eu, par visiem jautājumiem, kas attiecas uz personas datiem saistībā ar viņu pieteikumu.

Kandidātiem ir tiesības jebkurā laikā vērsties pie Eiropas Datu aizsardzības uzrauga.

Administratīvās padomes locekļa aizstājēju un locekļa vārdu pēc to iecelšanas amatā saskaņā ar šo procedūru publicēs ECB interneta vietnē.

10.   Pieteikšanās procedūra

Lai pieteikumi būtu derīgi, tie jāiesniedz, ievērojot tālāk tekstā izklāstīto procedūru un prasības:

Pieteikumā jāiekļauj aktuāls Curriculum Vitae (kas atbilst (ieteicams) Eiropas CV paraugam, kuru var lejupielādēt https://europa.eu/europass/en).

Pieteikumus jāiesniedz ne vēlāk kā 2021. gada 24. augustā.

Pieteikumus var iesniegt pa e-pastu uz šādu adresi: ABoRvacancy@ecb.europa.eu.

Pieteikumus var iesniegt arī ar ierakstītu vēstuli vai pa kurjerpastu uz šādu adresi:

| European Central Bank |
| --- |
| Director General SSM Governance & Operations |
| Kaiserstraße 29 |
| 60640 Frankfurt am Main |
| Germany |

European Central Bank

Director General SSM Governance & Operations

Kaiserstraße 29

60640 Frankfurt am Main

Germany

Atbilstību iepriekš minētajam iesniegšanas termiņam apliecina pasta zīmogs vai datums uz kurjerpasta izsniegtā paziņojuma. Tomēr ECB neizskatīs pieteikumus, kas sasniedz ECB 10 vai vairāk kalendāra dienas pēc iepriekš minētā termiņa beigām.

Katra pieteikuma saņemšana tiks apstiprināta.

Lai veicinātu atlases procedūras norisi, komunikācija ar kandidātiem attiecībā uz šo uzaicinājumu notiks angļu valodā.

Visus kandidātus, kas atsaukušies uz šo uzaicinājumu iesniegt pieteikumus, informēs par atlases un amatā iecelšanas procedūras iznākumu.

Jautājumus un lūgumus sniegt paskaidrojumus par šo uzaicinājumu iesniegt pieteikumus var nosūtīt:

| Pedro Gustavo Teixeira |
| --- |
| Director General SSM Governance & Operations |
| European Central Bank |
| Kaiserstraße 29 |
| 60640 Frankfurt am Main |
| Germany |
| Tālr. + 49 6913440 |
| E-pasts: ABoRvacancy@ecb.europa.eu |

Pedro Gustavo Teixeira

Director General SSM Governance & Operations

European Central Bank

Kaiserstraße 29

60640 Frankfurt am Main

Germany

Tālr. + 49 6913440

E-pasts: ABoRvacancy@ecb.europa.eu

---

(1)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).

(2)  Eiropas Centrālās bankas Lēmums 2014/360/ES (2014. gada 14. aprīlis) par Administratīvās pārskatīšanas padomes izveidi un tās darbības noteikumiem (ECB/2014/16) (OV L 175, 14.6.2014., 47. lpp.).

(3)  Eiropas Centrālās bankas augsta līmeņa amatpersonu ētikas kodekss (OV C 89, 8.3.2019., 2. lpp.).

(4)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---